
J e g y z ő k ö n y v

Készült a Bácsalmás Város Önkormányzata Képviselő-testületének 2012. május 22-én, 14 óra 30 perc kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester (később érkezett), dr. Bakó Mária Lujza, Bánfi Attila, Nagy Gábor, Pálmai Zoltán és Turcsányi Csaba (később érkezett) képviselők (7);

dr. Keresztury Monika jegyző, Kozák Gáborné aljegyző, Snyehola Gézáné mb. gazdasági osztályvezető, Kerényi Tamás beruházási ügyintéző, valamint Őry Endre, a Vörösmarty Mihály Városi Könyvtár és Közművelődési Intézmény mb. igazgatója (5);
Jegyzőkönyvvezető: Zobokiné Bite Gyöngyi testületi ügyintéző;
Nem jelezte távolmaradását: Bailo Amadou és dr. Tanács Róbert képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Pálmai Zoltán és Nagy Gábor képviselőket javasolja, majd a javaslatát szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

112/2012. (V. 22.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Pálmai Zoltán és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja együttműködési megállapodás kötésével a Szent László Határrendész Közhasznú Sportegyesülettel, majd a javaslatát – más indítvány nem lévén – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
113/2012. (V. 22.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2012. május 22-i rendkívüli ülésén az alábbi napirendi pontokat tárgyalja meg:

1.
A pünkösdi rendezvénnyel kapcsolatos LEADER pályázat megvalósítására beérkezett árajánlatok értékelése

2.
Start-munka mintaprogram közbeszerzési tanácsadójának kiválasztása

3.
Együttműködési megállapodás kötése a Szent László Határrendész Közhasznú Sportegyesülettel az IFJ-GY-12-B-5950 SZLHKSE – Gyermekekért és fiatalokért 2012-es programjainak megvalósítására
1. napirendi pont
A pünkösdi rendezvénnyel kapcsolatos LEADER pályázat megvalósítására beérkezett árajánlatok értékelése
(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a pályázat az áfa megfizetését nem támogatja, a 405.000 Ft áfát mindenképpen az önkormányzatnak kell megfinanszírozni.

Dr. Bakó Mária Lujza képviselő a fedezet iránt érdeklődik.

Turcsányi Csaba képviselő 14 óra 33 perckor csatlakozik az üléshez.

Németh Balázs polgármester kijelenti, hogy a támogatási szerződést aláírták, a rendezvényt kötelességük megvalósítani. A Jusifa Kft. ajánlatának elfogadását javasolja, a nettó díj fedezeteként a pályázati támogatást, az áfa fedezeteként a pályázati céltartalékot megjelölve. Kérdés, észrevétel nem lévén ismerteti az alábbi határozat szerinti határozati javaslatot, és az elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
114/2012. (V. 22.) Bácsalmás v. öh.

A pünkösdi rendezvénnyel kapcsolatos 
LEADER pályázat megvalósítására 
beérkezett árajánlatok értékelése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Jusifa Kft. (Bácsalmás, Gr. Széchenyi u. 79.) 2012. évi városi pünkösdi rendezvény szervezésére benyújtott ajánlatát fogadja el 1.500.000 Ft + áfa összegben.

2.
Az 1.500.000 Ft nettó számlaérték fedezete a pályázati támogatás, a fennmaradó 405.000 Ft-ot a 2012. évi költségvetés pályázati céltartalékának terhére biztosítja a Képviselő-testület. 
3.
A Képviselő-testület felhatalmazza Tóth Árpád alpolgármestert a megbízási szerződés aláírására.

Határidő: azonnal

Felelős: Tóth Árpád alpolgármester 
Operatív felelős: 
Őry Endre, a Vörösmarty Mihály Városi Könyvtár és 

Közművelődési Intézmény mb. igazgatója, valamint

Kerényi Tamás beruházási ügyintéző
A határozatról értesül: 

- kivonattal:
1. Németh Balázs polgármester


2. Tóth Árpád alpolgármester 


3. dr. Keresztury Monika jegyző



4. Snyehola Gézáné mb. gazdasági osztályvezető 



5. Kerényi Tamás beruházási ügyintéző


6. Őry Endre mb. intézményvezető
- levélben:
ajánlatadók
Tóth Árpád alpolgármester 14 óra 37 perckor csatlakozik az üléshez.
2. napirendi pont

Start-munka mintaprogram közbeszerzési tanácsadójának kiválasztása

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy 40 E Ft közzétételi díjat még ki kell fizetniük, de ez a pályázatban elszámolható, a fedezet rendelkezésre áll. Kérdés, észrevétel nem lévén ismerteti az alábbi határozat szerinti határozati javaslatot, és az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:
115/2012. (V. 22.) Bácsalmás v. öh.

Start-munka mintaprogram 
közbeszerzési tanácsadójának kiválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy Bácsalmás Város START munkaprogramjának közbeszerzési tanácsadásával a SETODO Kft-t (6430 Bácsalmás, Ady E. u. 40., képviseli: Máté Tünde ügyvezető) bízza meg, bruttó 254.000,- Ft–os árajánlatát elfogadva.

2.
 A Képviselő-testület az 1. pont szerinti összeget a 2012. évi START munkaprogram mezőgazdasági projekt támogatási összegének terhére biztosítja.
3. 
A Képviselő-testület felhatalmazza Németh Balázs polgármestert a közbeszerzési tanácsadás megrendelésére és a szerződés aláírására.
Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző
A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző általa



3. Snyehola Gézáné mb. gazdasági osztályvezető 



4. Kerényi Tamás beruházási ügyintéző


5. Barta Tiborné Gáll Ágnes, BÖKK Nkft. üv.
- levélben: az ajánlattevők
3. napirendi pont

Együttműködési megállapodás kötése a Szent László Határrendész Közhasznú Sportegyesülettel az IFJ-GY-12-B-5950 SZLHKSE – Gyermekekért és fiatalokért 2012-es programjainak megvalósítására

(Az együttműködési megállapodás tervezete, a részletes szakmai program és a költségvetési indoklás a jegyzőkönyv melléklete.)
Németh Balázs polgármester elmondja, hogy a napokban lejár a pályázat beadási határideje, az egyesület májustól szeptemberig egy rendezvénysorozatot szeretne lebonyolítani, a program szakmai részéhez együttműködő partnernek kérik fel az önkormányzatot. Az önkormányzat részéről semmiféle kötelezettségvállalás nem merül fel, csak azt vállalnák, hogy megjelennek a rendezvényeiken, a rendelkezésre álló média- és információs csatornáikon meghirdetik a programokat. 
Dr. Keresztury Monika jegyző szerint azon túl, hogy az egyesület vállalja az anyagi vonzatát a pályázatnak, a megállapodás-tervezet III. pontjának 2. mondata számára azt jelenti, hogy a hivatalból valakinek együtt kellene működnie az egyesülettel, közre kellene működnie rendezvényszervezésben, engedélyeztetésben stb. Kérdezi, hogy ez valóban így van-e, és ki lesz kijelölve e feladatra. 
Németh Balázs polgármester felolvassa a megállapodás-tervezet első mondatát. A második mondatot kihagyhatják véleménye szerint, de Őry Endrét javasolja megnevezni e feladat ellátására. 
Dr. Keresztury Monika jegyző a megállapodás-tervezet III. pontját javasolja kiegészíteni »Az Önkormányzat részéről együttműködő partner Őry Endre megbízott intézményvezető.« szövegrésszel.
Németh Balázs polgármester – több hozzászólás nem lévén − ismerteti az alábbi határozat szerinti határozati javaslatot, és az elfogadását szavazásra bocsátja. 

A képviselő-testület egyhangúlag (7 igen szavazattal) az alábbi határozatot hozza:
116/2012. (V. 22.) Bácsalmás v. öh.

Együttműködési megállapodás kötése a
 Szent László Határrendész Közhasznú 
Sportegyesülettel az IFJ-GY-12-B-5950 SZLHKSE 
– Gyermekekért és fiatalokért 2012-es 
programjainak megvalósítására 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy együttműködési megállapodást köt a Szent László Határrendész Közhasznú Sportegyesülettel az egyesület IFJ-GY-12-B kódszámú, 2012. évi gyermek- és ifjúsági pályázatához. 

2.
A Képviselő-testület az 1. pont szerinti együttműködési megállapodás tervezetét a III. pont alábbiak szerinti kiegészítésével hagyja jóvá:

»Az Önkormányzat részéről együttműködő partner Őry Endre megbízott intézményvezető.«

3.
A Képviselő-testület felhatalmazza Németh Balázs polgármestert a jelen határozat melléklete szerinti együttműködési megállapodás aláírására.
Határidő: azonnal 

Felelős: Németh Balázs polgármester

Operatív felelős:
Őry Endre, a Vörösmarty Mihály Városi Könyvtár és Közművelődési Intézmény mb. igazgatója

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Őry Endre mb. intézményvezető



5. Szent László Határrendész Közhasznú Sportegyesület 

(6430 Bácsalmás, Damjanich u. 89.)

Melléklet a 116/2012. (V. 22.) Bácsalmás v. öh. számú határozathoz

Együttműködési Megállapodás

amely létrejött

egyrészről a Bácsalmás Város Önkormányzata (továbbiakban Önkormányzat) (székhely: 6430 Bácsalmás, Gr. Teleki József u. 4-8., képviselő: Németh Balázs polgármester),

másrészről a Szent László Határrendész Közhasznú Sportegyesület (továbbiakban: SZLHKSE) (székhely: 6430 Bácsalmás, Damjanich u. 89. Fsz.1, képviselő: Nothof Zsombor elnök), 

között az alulírott helyen és napon az alábbi feltételek mellett:

I. A megállapodás célja: 

A gyermek- és fiatal korosztály részére és aktív részvételével – kizárólag Magyarország területén megvalósuló – értékközpontú és értékteremtő rendezvények támogatása, amelyek szervesen illeszkednek a gyermek és ifjúsági közösségek, szervezetek szakmai tevékenységébe, munkájába, továbbá hozzájárulnak a gyermek és ifjúsági kezdeményezések megvalósulásához, a közösségek erősítéséhez, a haza és a lakóhely szeretetére nevelnek, biztosítják a szabadidő hasznos eltöltését és hozzájárulnak a fiatalság egészségmegőrzéséhez
II. A megállapodás tárgya:

Szerződő felek megállapodnak a következő rendezvények közös megvalósításában az  IFJ-GY-12-B 5950 SZLHKSE- Gyermekekért és fiatalokért 2012-es programjában:
1, 2012. május 22-25.: „Európai Határőrnap” rendezvény megtartása keretében: „Év határrendésze” vándordíj átadása, határőr múzeum felállítása

2, "Robogj okosan és biztonságosan ", illetve drogprevenciós tevékenységek ellátásában

3, A „QUICKSAVE” hadművelet informatikai támogatásában, tájékoztatás, információk átadásában. 

4, Családi nap szervezésében, helyi lakosság informálásában, tájékoztatásában

III. Felek vállalásai:

Együttműködő felek vállalják, hogy a tevékenységhez  kapcsolódó feladatokat ellátják, illetve ezen feladatokhoz járuló költségeket az SZLHKSE viseli. Vállalják továbbá, hogy a rendezvényeket szervezik, illetve azok biztonságáért, jogszerűségért és törvényszerűségért felelnek. 

Az Önkormányzat részéről együttműködő partner Őry Endre megbízott intézményvezető.

Az SZLHKSE IFJ-GY-12-B-2 pályázatában, az Önkormányzat segítséget nyújt, rendelkezésre álló média- és információs csatornái által hirdeti, „Európai Határőrnap” a , "Robogj okosan és biztonságosan ", illetve drogprevenciós tevékenységeket.

 A QUICKSAVE hadművelet programot információs csatornái által népszerűsíti. 

Az SZLHKSE a rendelkezésére álló média-, és információs csatornái által népszerűsíti az Önkormányzat munkáját, tevékenységét, rendezvényeit, illetve lehetőségeit.

A szerződő felek vállalják továbbá, hogy a közösen meghirdetett rendezvények, tevékenységek és célok megjelentetése előtt, közösen megállapodnak ezek által nyújtott szolgáltatások igénybevételeinek feltételeiről és ezen megállapodást később csak mindkét fél beleegyezése esetén módosítják.

IV. Felelősség kérdései:

A rendezvények, tevékenységek és célok végrehajtásával (helyszín, időpont, jogviták rendezése) kapcsolatos felelősség a szervező felet terheli.

Bármelyik fél által okozott kár esetén a szerződő felek jóhiszeműen járnak el. 

A jövőbeni létrejövő közös pályázatok, tevékenységek és rendezvények eredményes és sikeres végrehajtása érdekében külön-külön megállapodást kötnek. 

V. Rendszeres értékelés:

A szerződő felek minden rendezvény után értékelést végeznek. Az értékelés kiterjed: biztonságtechnikai előírások, balesetvédelem, gazdasági szempontok. Ezen értékelések részét képezik az Egyesület éves szakmai beszámolójának, illetve az éves közhasznúsági jelentésnek. 

VI. Értesítések, közlések, tájékoztatások hatályossága:

A szerződő felek egymás között a kapcsolatot a gazdasági szempontokat is figyelembe véve elsősorban interneten, másodsorban telefonon tartják. A szerződő felek vezetősége dönthet úgy, hogy a másik fél. vezetőjét, alkalmazottjait, dolgozóit más rendezvényeire, vagy közgyűlésire meghívja.

VII. A megállapodás tartama, felmondása:

Szerződő Felek jelen megállapodást határozatlan időre kötik, melyet bármelyik fél írásban, a hónap utolsó napjára, legalább 15 napos felmondási idő biztosításával felmondhat.

Amelyik fél a vállalásainak nem, vagy csak részben, illetve késedelmesen tesz eleget, a másik fél – megfelelő határidő kitűzésével – a teljesítésre írásban felszólíthatja, melynek eredménytelensége esetén a jelen megállapodást azonnali hatállyal felmondhatja.

VIII. Együttműködés és bizalmasság

Garancia:

A felek kijelentik és garantálják, hogy jogosultak jelen megállapodás megkötésére. 

A felek vállalják és garantálják továbbá, hogy a jelen megállapodás időbeli hatálya, illetve érvényessége alatt tartózkodnak minden olyan szerződés megkötésétől, amelyek eredményeképp a jelen megállapodásban foglalt vállalásuk megfelelő és kellő teljesítése részükre lehetetlenné válna, illetve amely egyébként ellentétes lenne, részben vagy egészében a jelen megállapodással.

Titoktartás, ügyek bizalmas kezelése:

A jelen megállapodásban részes Szerződő Felek, amennyiben az egyik szerződő fél ezt kéri, minden ügyet, kérdést, különösen azokat, amelyek bizonyos esetekben kifejezetten bizalmasnak minősülnek, üzleti kapcsolataikban és társas viszonyukban harmadik személyek részére nem teszik hozzáférhetővé. 

Vitás kérdések rendezése:

A jelen megállapodás szövegezésével, szerkesztésével, értelmezésével és alkalmazásával kapcsolatban felmerülő esetleges jogvitákat a szerződő felek közösen, jóhiszeműen eljárva rendezik. 

Jelen Megállapodás két egymással teljesen megegyező, eredeti példányban készült, melyet a felek elolvastak, tartalmát megértették, és mint akaratukkal mindenben egyezőt jóváhagyólag aláírták.

Kelt: Bácsalmás, 2012. május ……

	
	

	Németh Balázs
	Nothof Zsombor

	Bácsalmás Város Önkormányzata

polgármester
	SZLHKSE elnök


Németh Balázs polgármester – több napirendi pont nem lévén – a részvételt megköszönve az ülést 14 óra 44 perckor berekeszti.
K. m. f.


             Németh Balázs


 dr. Keresztury Monika

              polgármester                          

  
                jegyző

                               Pálmai Zoltán

                    Nagy Gábor

                                   képviselők, jegyzőkönyv-hitelesítők

